open-index/open-wikipedia-markdown huggingface dataset:
Karosa B 951

**Karosa B 951** je model mestského autobusu, ktorý vyrábala spoločnosť Karosa Vysoké Mýto v rokoch 2002 až 2007 (od roku 2003 vo variante B 951 E). Ide o nástupcu typu B 931.

## Konštrukcia

Autobus vznikol modifikáciou predchádzajúceho modelu B 931. B 951 je dvojnápravový autobus s polosamonosnou karosériou. Tá už nebola zostavená panelovo ako u vozidiel B 931, ale zvarený skelet najprv prešiel kataforetickým kúpeľom, nalakovaním a oplechovaním zinkovým plechom, až potom boli do skeletu namontované ďalšie diely. Motor s prevodovkou sa nachádza za zadnou, hnacou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 931. Zadné už ale nie je vypuklé, ale akoby odseknuté, čo bolo umožnené osadením menšieho motoru. Vďaka tomu mohol byť predĺžený interiér autobusu. Pre cestujúcich sú určené plastové čalúnené sedačky potiahnuté látkou. Vo vozidle sa tiež nachádza protišmyková podlaha; priestor pre kočík je umiestnený pri druhých dverách. Dvere v pravej bočnici sú troje (tie predné sú užšie než stredné a zadné).

Od roku 2003 boli tieto autobusy vyrábané iba v mierne modifikovanej variante označenej ako 951 E. Líši sa mierne upraveným predným čelom a tiež lepenými oknami (typ B 951, rovnako ako jeho predchodca B 931, mal okná klasicky uchytené v gume). Na prianie zákazníka ich ale bolo možné nahradiť sklami v gume.

## Výroba a prevádzka

Výroba vozidiel B 951 prebiehala od roku 2002 do začiatku roku 2007, kedy bola ukončená produkcia rady 900. Od októbra 2003 potom boli tieto autobusy vyrábané len v inovovanej verzii B 951 E.

Vzhľadom na silné postavenie výrobcu autobusu B 951 v Česku sa tieto autobusy (spolu s typom B 952 s mechanickou prevodovkou) vyskytujú vo väčšine českých miest s rozsiahlym vozovým parkom MHD.

## Iné projekty

## Externé odkazy
* Informácie na stránkach výrobcu 
* Článok o autobusoch Karosa rady 950
* Článok s fotografiami o pražských autobusoch Karosa B 951 
* Fotogaléria autobusov B 951 v Brne

Kategória:Autobusy Karosa
Dušan Gregor

**Dušan Gregor** (* 25. január 1962, Trenčín) je slovenský hokejista a tréner. 

## Klubový hokej
S hokejom začal v rodnom Trenčíne, kde odohral podstatnú časť svojej kariéry. Sezónu 1992/93 odohral v Dánskom Vojense. V sezóne 1994/95 odišiel do Rakúskeho klubu EV Zeltweg.

Neskôr sa stal trénerom. Trénoval rôzne kluby napr. Dukla Trenčín, HC Košice, Bílí Tygři Liberec, MsHK Garmin Žilina, reprezentáciu SR "20". V sezóne 20122013 trénoval Sokol Krasnojarsk, vo VHL. Nasledujúcu sezónu trénoval kazašský klub Saryarka Karaganda, kde získal titul a Pohár BRATINA VHL RUSKO. V sezóne 20142015 sa stal trénerom v KHL – angažoval ho klub Admiral Vladivostok. Koncom novembra 2014 s ním klub ukončil spoluprácu, svoje pôsobeniu označuje za cennú skúsenosť. Krátko po tom sa stal trénerom českého extraligového klubu HC Slavia Praha.

## Úspechy
* 1992 – Majster Česko-Slovenska (ako hráč)
* 2004 – Majster Slovenska
* 2009 – Kontinentálny pohár
* 2014 – Majster VHL

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví tréneri
Kategória:Hráči Dukly Trenčín
People’s Choice Awards

***People's Choice Awards*** (doslova *Ocenenie voľby ľudí*) je cena za filmovú, televíznu a hudobnú tvorbu. Toto ocenenie sa udeľuje od roku 1975 a je veľmi populárne, pretože ako už názov napovedá, jednotlivých víťazov si volia bežní ľudia prostredníctvom hlasovania cez internet (od roku 2005) a nie kritici alebo odborná verejnosť. Nominovaný nie je nikto a ľudia môžu hlasovať za ktorýkoľvek televízny seriál, film, hudobnú skupinu alebo interpreta podľa vlastného výberu.

Ručne vyrobená kryštálová soška vážiaca cca 5 kg sa udeľuje približne v 40 kategóriách, ale každý rok sa to môže meniť. Vo filmovej sekcii je to najmä Obľúbený film/rodinný film/akčný film/komédia/dráma, Obľúbený herec/herečka, Obľúbený superhrdina. V televíznej sekcii sú to najmä kategórie Obľúbená televízna dráma/komédia/animovaná komédia/sci-fi seriál/reality show/talk show, Obľúbený herec/herečka. V hudobnej kategórii sú to najmä Obľúbený spevák/speváčka, Obľúbená skupina, Obľúbená pieseň rocková/popová/r&b/country/hip-hopová. Ďalej sa udeľujú aj ceny pre Obľúbeného zábavného herca/herečku, Obľúbenú online senzáciu a Obľúbené video vytvorené užívateľom. 

Tridsiate piate udeľovanie cien sa uskutočnilo 7. januára 2009 a pri príležitosti tohto výročia bola udelená špeciálna cena v kategórii *Obľúbená hviezda do 35 rokov*, ktorú získala Carrie Underwood.

## Externé odkazy
* Oficiálna stránka (v angl.)
* Prehľad kategórii 35-teho ročníka (v angl.)

Kategória:Televízne ocenenia
Taškent Open 2009

**Taškent Open 2009** bol tenisový turnaj, ktorý sa konal v dňoch od 21. septembra do 27. septembra v&nbsp;uzbeckom Taškente na otvorených dvorcoch s tvrdým povrchom. Rozpočet turnaja je 220&nbsp;000 USD. 

## Víťazi
### Dvojhra žien

** [[Šachar Peerová]]** vs.  Akgul Amanmuradovová 6-3, 6-4  

### Štvorhra žien

** [[Oľga Govorcovová]] /  [[Tatiana Pučeková]]** vs.  Vitalija Diačenková /  Jekaterina Dzegalevičová 6-2, 6-71, 10-8   

## Externé odkazy
*  Oficiálna stránka turnaja

Kategória:Taškent Open
Kategória:WTA Tour 2009
Odin

**Odin** môže byť:
*najvyšší boh v staroškandinávskom bájosloví, pozri Odin (boh)
*prvé meno, pozri Odin (prvé meno)
Trojspolok

**Trojspolok** (zastarano *triplealliance/triple alliance*, nesprávne *trojaliancia*) môže byť:
* všeobecne: spolok/aliancia troch štátov, politických strán, podnikov a podobne
* konkrétne napr.:
** Brazília+Uruguaj+Argentína pred vojnou trojspolku, pozri Trojspolok (1865) a Vojna trojspolku
** Nemecko+Rakúsko-Uhorsko+Taliansko pred prvou svetovou vojnou, pozri Trojspolok (prvá svetová vojna)
Veľká vojna (rozlišovacia stránka)

**Veľká vojna** môže byť:
* zastarano prvá svetová vojna
* vojna poľsko-litovskej únie proti Rádu nemeckých rytierov
* vojna trojspolku
Rometta

**Rometta** je mesto v regióne Sicília na severe Talianska. Mesto je časťou provinicie Messìna. Počet obyvateľov je 6 523 (2007).

Rometta leží neďaleko veľkých miest Venético a Saponara Messina.

## Iné projekty

Kategória:Mestá na Sicílii
Hansol Korea Open

**Hansol Korea Open** je ženský profesionálny tenisový turnaj, ktorý sa hrá v Soule, hlavnom meste Kórejskej republiky na otvorených dvorcoch s tvrdým povrchom. Od roku 2004 do roku 2008 bol tento turnaj zaradený ako Tier IV do okruhu WTA. Od roku 2009 figuruje ako WTA International.

## Víťazky turnaja
### Dvojhra

### Štvorhra

## Externé odkazy
*  Oficiálna stránka turnaja 


Kategória:Tenisové turnaje v Kórejskej republike
Kategória:WTA Tour
Rudolf Lipschitz

**Rudolf Otto Sigismund Lipschitz** (* 14. máj 1832, Kráľovec, Rusko, vtedy Prusko - † 7. október 1903, Bonn, Nemecko) bol nemecký matematik, žiak Dirichleta a učiteľ Felixa Kleina. Zaoberal sa mnohými oblasťami matematiky, napríklad matematickou analýzou, teóriou spojitosti, teóriou čísel, algebrami s involúciou, diferenciálnou geometriou, či klasickou mechanikou. Je po ňom pomenovaný koncept Lipschitzovsky spojitej funkcie.

Lipschitz nastúpil na univerzitu v Kráľovci, kde študoval pod vedením Franza Neumanna, v pomerne mladom veku. Následne odišiel do Berlína, kde študoval pod vedením Petra Gustava Dirichleta. Napriek zdravotným problémom ukončil doktorské štúdium už v roku 1853.

## Iné projekty

Kategória:Nemeckí matematici
Kategória:Matematici židovského pôvodu
Lori McNeilová

**Lori McNeilová** (* 18. december 1963, San Diego, Kalifornia, USA) je bývalá americká profesionálna tenistka. Počas svojej kariéry vyhrala 10 turnajov WTA v dvojhre a 33 turnajov vo štvorhre.

## Externé odkazy

Kategória:Tenisti USA
Kategória:Osobnosti zo San Diega (Kalifornia)
Hansol Korea Open 2009

**[[Hansol Korea Open]] [[2009]]** sa konal v dňoch od 21. septembra do 27. septembra v&nbsp;kóreiskom Soule na otvorených dvorcoch s tvrdým povrchom. Rozpočet turnaja bol 220&nbsp;000 USD. 

## Víťazi
### Dvojhra žien

** [[Kimiko Dateová]]** vs.  Anabel Medinová Garriguesová 6-3, 6-3  

### Štvorhra žien

** [[Čan Jung-žan]] /  [[Abigail Spearsová]]** vs.  Carly Gullicksonová /  Nicole Krizová 6-3, 6-4  

## Externé odkazy
*  Oficiálna stránka turnaja 


Kategória:Hansol Korea Open
Kategória:WTA Tour 2009
Pitva (House)

**Pitva** (anglicky: *Autopsy*) je druhá epizóda z druhej série seriálu Dr. House. Prvýkrát ju odvysielala FOX Broadcasting Company 20. septembra 2005.

## Dej

Hlavná pacientka je Andie, malé dievča, ktorá prekonalo transplantáciu kostnej drene a chemoterapiu. Keď si ráno berie v kúpeľni prášky, má halucináciu. Wilson sa domnieva, že by mohlo ísť o sarkóm v mozgu, ale žiadny z testov jeho teóriu nepotvrdil. Pri vyšetrení sa Chaseovi zverí, že nikdy nedostala pusu a prosí ho, či by jej pusu nedal. Ten sa najskôr zdráha, ale nakoniec jej pusu dá. Všetky testy vychádzajú negatívne. Foreman príde s teóriou, že by mohlo ísť o neurosyfilis. Proti tomu vystúpi Chase, že nemohla mať sex, keď jej ešte nikto nedal pusu a tým sa preriekne a zistí sa, že on jej pusu dal. Vyšetrenie, ktoré robí Cameronová nepreukáže žiadne zneužívanie. House sa domnieva, že by mohlo ísť o dva sarkómy, ale Wilson mu oponuje, že je to štatisticky nemožné. House si do iPodu nahrá záznam z echokardiogramu a počúva abnormality vo zvuku chlopní. Keď ho jeho tím nájde, je vo sprchách a počúva áriu Nessun dorma od Luciana Pavarottiho. V sprchách sú vraj kvôli lepšej akustike. Z počúvania mitrálnych chlopní Cameronová po chvíli zistí, že má Andie abnormalitu na ľavej srdcovej chlopni. Pri operácii lekári zistia nádor, ktorý vedie z pľúc až do srdca, ktorý nebol viditeľný na vyšetreniach. Nádor sa pokúsia odstrániť, ale aj tak sa ukáže, že bol benígny. House zistí, že má Andie v mozgu zrazeninu. Podľa Andyiných reakcií sa House domnieva, že má zasiahnuté centrum strachu v amigdale. Pri zmienke jedného člena tímu, že sa na to, kde zrazenina bola, príde akurát tak na pitve, pretože je riskantné naslepo v tejto oblasti mozgu operovať, mu napadne veľmi riskantný postup. Cuddyová nakoniec jeho postup odobrí. Ide o „reštart“ Andie, kedy jej telesná teplota bude znížená pod 21 °C a bude jej odobratých 2-3 litre krvi, aby boli neskôr s kontrastnou látkou vstreknuté späť. Týmto „prepláchnutím“ sa zistí miesto, kde je v mozgu zrazenina a následný zákrok tak bude presný. Matka Andie so zákrokom súhlasí a House chce ešte vidieť Andieine reakcie, či je vážne tak statočná alebo je jej statočnosť symptómom. Zákrok i následná operácia sa podarí a Andie odíde z nemocnice po svojich. Keď Andie odchádza, objíme každého z tímu.

## Diagnózy
* **Zlé diagnózy:** Meningitída, intoxikácia, neurosyfilis
* **Správna diagnóza:** Trombóza

## Pozri aj
* Mozog
* Nádor
* iPod
* Pitva
* Sarkóm

## Iné projekty
 

## Externé odkazy
* DrHouse.cz – Neviditelný nádor 
* HouseMD.serial4u.cz  – 2x02 Autopsy

## Zdroje

Kategória:Epizódy 2. série seriálu Dr. House
Kumyčtina

**Kumyčtina** (*кумык*, *къумукъ тили*, *qumuqça*, *q
umuq tili*) je turkický jazyk, ktorým hovorí asi 365 000 Kumykov v Dagestane. 

Kumyčtina sa do roku 1928 písala arabským písmom. Upravenou latinkou sa písala od roku 1928 do roku 1938, kedy bola povinne zavedená cyrilika pre všetky jazyky na území bývalého Sovietskeho zväzu. Zakladateľom kumyckej literatúry bol Yırçı Qazaq (nar. 1839). 

Prvé noviny v kumyčtine vychádzali v rokoch 1917-18. V súčasnosti v kumyčtine vychádzajú 1x do týždňa noviny *Ёлдаш* (*Yoldash*, *Spoločník*), v náklade 5 000 výtlačkov.

Abeceda v latinke používaná v rokoch 1928–1938.

Abeceda v cyrilike používaná od roku 1938.

left|thumb|250px|Kumycká abeceda z učebnice z roku 1935.
thumb|250px|Vlajka Kumykov v Dagestane

## Zdroje
* Saodat Doniyorova and Toshtemirov Qahramonil. *Parlons Koumyk*. Paris: L'Harmattan, 2004. ISBN 2-7475-6447-9.
* Noviny "Ёлдаш" v kumynčtine vydávané v dagestanstej Machačkale 
* Kumyčtina na portáli "Minoritné jazyky Ruska"
* Rusko-kumycký slovník (1960) 
* Kumyčtina na Ethnologue

Kategória:Turkické jazyky
Kategória:Dagestan
Balúčtina

**Balúčtina** (بلوچی) je severozápadný iránsky jazyk. Je to najdôležitejší jazyk Balúčov v Balúčistane, ktorý sa rozkladá na území západného Pakistanu, východného Iránu a južného Afganistanu. Ako druhý jazyk ho často používajú niektorí Brahuiovia.
Západ (Trenčín)

**Západ** je rozlohou najväčšia mestská časť Trenčína. Leží na celom pravom brehu rieky Váh na prietoku mestom. Samotná časť je ešte rozčlenená na nasledujúce časti:
* Zámostie 
* Kvetná 
* Istebník 
* Orechové 
* Zlatovce 
* Nové Zlatovce 
* Záblatie

Väčšina jej častí, boli pôvodne samostatnými obcami, ktoré boli k mestu pričlenené v priebehu 2. polovice 20. storočia, po výstavbe betónového cestného mosta.

Je tu koncentrovaná významná časť priemyslu mesta, v súčasnosti je vo výstavbe trenčiansky priemyselný park, sídlo tu majú firmy ako Old Herold, Ozeta, VOD-EKO, NAZA či mäsovýroba Ilavský, sídli tu tiež SAD Trenčín, ktorá zabezpečuje prímestskú dopravu v okrese. V mestskej časti je kompletná občianska vybavenosť, sídlia tu školy, nákupné strediská, zastúpené sú tu aj iné služby- kaderníctva, zdravotné strediská, kultúrne domy. V časti Zlatovce sídli tzv. Detské mestečko, prvé zariadenie náhradnej výchovy rodinného typu v bývalom Československu.

## Doprava

Mestská časť má výhodnú dopravnú polohu zabezpečenú diaľničným privádzačom diaľnice D1, mestskou časťou ide aj prieťah štátnej cesty I/61 a II/507. So zvyškom mesta ju spájajú dva cestné a jeden železničný most. V súčasnosti sa stavia druhý železničný most, ktorý by mal nahradiť pôvodný.

V mestskej časti je železničná stanica Zlatovce, depo tu má SAD Trenčín.

Kategória:Mestské časti Trenčína
Vytautas

**Vytautas** alebo **Vitaŭt Kiejstutavič**, známy aj ako **Vitold** (, , , ), narodený okolo roku 1350, Trakai, Litva – † 27. október 1430, Trakai), veľkolitovské knieža 1401 – 1429 (reálne 1392 – 1429), 1422 – 1423 súčasne i český kráľ, a litovský kráľ (1429 – 1430). 

Bol synom litovského veľkokniežaťa Kęstutisa, bratanec Vladislava II. Jagela. Keď od kráľa Vladislava II. Jagela nedostal dedičné kniežatstvo trocké, ale iba Podlesie s Grodnom, spolčil sa s križiakmi a v roku 1390 dvakrát zaútočil na Vilnius, mesto však obliehaniu odolalo. V roku 1391 sa Vilniusu podarilo znovu odolať proti útokom veľmajstra Rádu nemeckých rytierov Konrada Wallenroda a Vytautasa.

Viedol litovské vojská po boku poľského kráľa Vladislava II. Jagela v bitke pri Grunwalde (1410).

## Iné projekty

## Zdroj

Kategória:Králi Česka
Kategória:Králi Poľska
Kategória:Vládcovia Litvy
Kategória:Gediminovci
Kategória:Narodenia v 14. storočí
Kategória:Úmrtia 27. októbra
Kategória:Úmrtia v 1430
Ujgurčina

**Ujgurčina** (v arabskom písme *ئۇيغۇرچە*, *ئۇيغۇر تىلى*, latinke *Uyghurche*, *Uyghur tili*, v cyrilike *Уйғурчә*, *Уйғур тили*) alebo presnejšie **novoujgurčina** je jazyk Ujgurov. Je to turkický jazyk turkotatárskej vetvy blízko príbuzný s turečtinou a uzbečtinou. Ujgursky hovorí 8 – 10 miliónov ľudí. Väčšina u nich žije v Ujgurskej autonómnej oblasti Sin-ťiang (Východný Turkestan) na severozápade Číny. Významné ujgursky hovoriace menšiny žijú v susednom Kazachstane, Kirgizsku a Uzbekistane. Malé komunity Ujgurov žijú tiež na Taiwane, v USA, Nemecku a Turecku.

## Nárečia
Ujgurčina sa delí na tieto nárečia: *centrálna ujgurčina*, *hotan (hetian)*, *lop (luobu)* a *akto türkmen*.

## Slovná zásoba
Hoci základom je turkická slovná zásoba, ujgurčina obsahuje dosť výpožičiek z iných jazykov. Kvôli literárnemu vplyvu čagatajčiny, obsahuje ujgurčina (podobne ako blízka uzbečtina) veľké množstvo perzskej a arabskej slovnej zásoby. Tieto slová sú menej fonologicky asimilované než obdobné výpožičky v iných turkických jazykoch (napr. kirgizština) a zvyčajne sa v nich nedodržuje hlásková harmónia (napr. 'hriech': perzsky *gunāh*, ujgursky *günah*, kirgizsky *günö*). Ďalšie výpožičky sú z ruštiny a čínštiny, predovšetkým z oblasti modernej slovnej zásoby, technológií a úradných výrazov.

## Písmo
Ujgurské písmo bolo vytvorené na základe persko-arabského písma úpravami, ktoré odpovedajú fonetickým zvláštnostiam ujgurčiny. V krajinách bývalého Sovietskeho zväzu sa používa cyrilika. Na internete sa často používa latinka.

### Vývoj ujgurského písma
Ujgurská abeceda vo svojich dejinách sa písala rôznymi spôsobmi:
***Stará ujgurská abeceda** je následníkom sogdiánskej abecedy, používaná pre budhistické, manichaeické a kresťanské texty 700 – 800 rokov v Ujgurstane. Posledný známy rukopis je z 18. storočia. Bol to prototip mongolskej a mančuskej abecedy.
***Chagatajské písmo**, ktoré je formou persko-arabského písma, používali moslimskí Ujuri od stredoveku do roku 1969.
***UPNY (Uyghur Pinyin Yéziqi)** je úprava Pchin-jinu používaná v Číne v rokoch 60.-80.-tych rokoch 20. storočia. Upravená latinka bola používaná Ujgurmi v čínskom Ujgurstane od roku 1969 do 1987. Je to alternatíva založená na modernej tureckej abecede a používa sa hlavne na internete.
***UEY (Uyghur Ereb Yéziqi)** je upravené persko-arabské písmo, ktoré používajú Ujguri v provincii čínskej Sin-ťiang of 80.-tych rokoch 20. storočia dodnes.
***ULY (Uyghur Latin Yéziqi)** je ďalšia úprava latinky z roku 2000.
***USY (Uyghur Siril Yéziqi)** je upravená cyrilika, ktorú používajú Ujguri v bývalých sovietskych republikách v Strednej Ázii.

Ujgurská abeceda v cyrilike má 2 extra písmena (dvojhlásky).

## Ukážka textov
Ukážka ujgurčiny – Všeobecná deklarácia ľudských práv (Článok 1):

Kategória:Turkické jazyky
Kategória:Ujguri
Kategória:Čína
Sergej Ľvovič Sobolev

**Sergej Ľvovič Sobolev** (; * 6. október 1908, Petrohrad, Rusko – † 3. január 1989, Moskva, Rusko, ZSSR) bol ruský matematik. Je známy predovšetkým vďaka svojej práci v oblasti matematickej analýzy, konkrétne funkcionálnej analýzy a parciálnych diferenciálnych rovníc. Sú po ňom pomenované Sobolevove priestory.

Kategória:Ruskí matematici
Kategória:Osobnosti z Petrohradu
Kategória:Pochovaní na Novodievčom cintoríne
Sobolev

**Sobolev** je priezvisko, ktoré mali tieto osobnosti:
* Sergej Ľvovič Sobolev (1908 – 1989), ruský matematik, podľa ktorého sú pomenované Sobolevove priestory
* Leonid Nikolajevič Sobolev (1844 – 1913), ruský generál, ktorý v rokoch 1882 – 1883 pôsobil ako predseda vlády Bulharského kniežatstva
**Sobolev** tiež môže byť:
* planétka, pozri 2836 Sobolev
Tatárčina

**Tatárčina** (v latinke *tatar tele*, *tatarça*, v cyrilike *татар теле*, *татарча*, v arabskom písme *تاتارچا*) je úradný jazyk Tatárska. Tatársky hovorí asi 8 miliónov Tatárov a asi 400 000 Baškircov. Je to turkický jazyk kypčackej vetvy blízko príbuzný baškirčine, kazaštine a turečtine.

Najstaršie písomné pamiatky pochádzajú z 15. storočia. Tatárčina sa do roku 1928 písala perzským písmom. Upravenou latinkou (tzv. *Jaŋalif*) sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu. V 90. rokoch 20. storočia, v rámci všeobecnej tendencie medzi turkickými národmi bývalého Sovietskeho zväzu, sa Tatári rozhodli znovu zaviesť latinku.  
Ich snahy ale narazili na kontroverzný federálny zákon o štátnych jazykoch, ktorým Moskva uznáva za úradné jazyky iba tie, ktoré sú zapisované cyrilikou.  

## Zdroje



Kategória:Tatári
Kategória:Turkické jazyky
Kategória:Jazyky v Rusku
Kategória:Jazyky v Sovietskom zväze
Kazaština

**Kazaština** (v latinke *Qazaqsha*, *Qazaq tili*, v cyrilike *Қазақша*, *Қазақ тілі*, v arabskom písme *قازاقشا*, *قازاق تىلى*) je úradný jazyk Kazachstanu. Je to turkický jazyk kypčackej vetvy blízko príbuzný karakalpačtine a kirgizštine. Po kazašsky hovorí asi 12 miliónov ľudí v Kazachstane, Číne, Mongolsku, Afganistane, Tadžikistane, Turecku, Turkménsku, Ukrajine, Uzbekistane, Rusku a v Iráne.

## Písmo

Najstaršie písomné pamiatky sú v orchonskom písme. Moderná kazaština sa do roku 1928 písala perzským písmom. Upravenou latinkou sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu (cieľom vládcov Sovietskeho zväzu bolo čo najviac obmedziť kontakty medzi turkickými národmi žijúcimi v južných republikách s tými, ktoré žili za hranicami ZSSR a zároveň tak obmedziť vplyv islamu v týchto republikách). V súčasnosti sa používajú všetky 3 typy písma podľa územia:

* Cyrilika sa oficiálne používa v Kazachstane a mongolskej provincii Bayan-Ölgiy. Používajú ju aj Kazachovia v Kirgizsku, Rusku, Turkménsku a Uzbekistane.

* Arabské písmo sa oficiálne používa v Číne, používajú ho aj Kazachovia v Iráne a Afganistane. Je totožná s arabským písmom používaným do roku 1927 v Kazachstane. 

* Latinku používa kazašská menšina v Turecku a kazašskí emigranti na Západe. Je totožná s latinkou používanou v rokoch 1928-1940 v Kazachstane. V októbri 2006 kazašský prezident Nursultan Nazarbayev prišiel s ideou na znovuzavedenie latinky v Kazachstane. 

Kazašská vláda si nechala v septembri 2007 urobiť štúdiu, podľa ktorej by Kazachstan mohol prejsť na latinku v horizonte 10 až 12 rokov. Avšak 13.12.2007 kazašský prezident Nursultan Nazarbayev stiahol návrh na zavedenie latinky v Kazachstane z dôvodu, že "70 rokov obyvatelia Kazachstanu písali a čítali v cyrilike. V Kazachstane žije viac než 100 národností. Potrebujeme stabilitu a mier, preto by sme sa nemali ponáhľať s transformáciou".

**Prevodníková tabuľka pre rôzne písma používané v kazaštine**

## Vzorový text

Článok 1 Všeobecnej deklarácie ľudských práv v kazaštine 

## Pozri aj
* Turkické jazyky

## Zdroje

* Kazaština na Ethnologue.

## Iné projekty

Kategória:Jazyky v Kazachstane
Kategória:Turkické jazyky
Kategória:Jazyky v Sovietskom zväze
Gruzínčina

náhľad|vpravo|Rozšírenie gruzínčiny

**Gruzínčina** (*ქართული ენა*, *kartuli ena*) je úradný jazyk Gruzínska.

Je hlavným jazykom pre približne 3,9 milióna ľudí v Gruzínsku (asi 83 percent obyvateľstva) a pre ďalších 500 000 v zahraničí, hlavne v Turecku, Iráne, Rusku, USA a v Európe. Je literárnym jazykom všetkých gruzínskych národov, osobitne juhokaukazských jazykov – svančina, megrelčina a lazčina.

## Klasifikácia
**Gruzínčina** je najrozšírenejším juhokaukazským jazykom. Medzi juhokaukazské jazyky patrí svančina a megrelčina, oba rozšírené hlavne v severozápadnom Gruzínsku a lazčina, rozšírená pozdĺž tureckého pobrežia Čierneho mora od Melyatu cez Rize ku gruzínskym hraniciam.

## História
**Gruzínčina** sa od *megrelčiny* a *lazčiny* oddelila v prvom tisícročí pred naším letopočtom. Podľa množstva zmien a lingvistických odhadov prvé delenie sa začalo už v druhom tisícročí pred naším letopočtom alebo skôr oddelením *svančiny*. *Megrelčina* a *lazčina* sa oddelili približne o tisíc rokov neskôr. Gruzínčina má bohatú literárnu tradíciu.

## Písmo
**Gruzínčina** bola vo svojej histórii zapisovaná rôznymi písmami. Dnes prevláda abeceda mchedruli.

Mchedruli má 33 bežne používaných písmen, ďalších 6 písmen sa dnes už takmer nepoužíva. Písmená presne zodpovedajú gruzínskej výslovnosti.

## Iné projekty

Kategória:Kartveliánske jazyky
Kategória:Gruzínsko
Kategória:Jazyky v Rusku
Azerbajdžančina

náhľad|vpravo|Rozšírenie azerbajdžančiny

**Azerbajdžančina** (Azəricə, Azərbaycan dili, Азәрбајҹан дили, آذربایجان دیلی) je úradný jazyk Azerbajdžanu.
Azerbajdžansky hovorí 27 až 32 miliónov ľudí (asi 16 až 23 miliónov v Iráne, 8 miliónov v Azerbajdžane a 800&nbsp;000 v ďalších menších komunitách.) Je to turkický jazyk oghuzskej vetvy blízko príbuzný turečtine ovplyvnený perzštinou a arabčinou.


Kategória:Turkické jazyky
Kategória:Oghuzské jazyky
Kategória:Jazyky v Azerbajdžane
Kategória:Jazyky v Iráne
Kategória:Jazyky v Rusku
Kategória:Jazyky v Gruzínsku
Kategória:Jazyky v Iraku
Kategória:Jazyky v Turecku
Kategória:Jazyky v Kazachstane
Kategória:Jazyky v Sovietskom zväze
Východný Turkestan

[náhľad|Vlajka [Turecká islamská republika Východného Turkestanu|Tureckej islamskej republiky Východného Turkestanu (19331934)]]
**Východný Turkestan** (iné názvy: **Čínsky Turkestan**, **Ujgurstan** alebo **Ujgursko**, po ujgursky: Sherqiy Türkistan, شەرقىي تۈركىستان, v tradičnej čínštine: 東突厥斯坦, 東土耳其斯坦, v zjednodušenej čínštine: 东突厥斯坦, 东土耳其斯坦) je územie tvoriace v minulosti časť Džungarska a dnes Ujgurskú autonómnu oblasť Sin-ťiang, najväčšiu oblasť Číny. Rozkladá sa v strednej Ázii.

thumb|left|Jazyky Východného Turkestanu
V dávnej minulosti územie osídlili obyvatelia hovoriaci už vymretými tocharskými jazykmi, ktoré sú považované za viac archaické Indoeurópske jazyky, ktoré sa oddelili od hlavného indoeurópskeho stromu veľmi skoro.

V súčasnosti je Východný Turkestan obývaný prevažne Ujgurmi (8 miliónov), ktorí usilujú o nezávislosť a rovnako ako Tibeťania sú terčom útlaku a asimilácie čínskej vlády. Ďalšími národmi sú Kazachovia (1,5 miliónov) a ďalších 16 etník s významným zastúpením. Do oblasti sa vďaka čínskej vládnej politike sťahujú vo veľkom Chanovia (teraz okolo 7 miliónov) a miestni obyvatelia sa obávajú, že budú skoro nasledovať osud Vnútorného Mongolska, kde sa kultúra Mongolov utopila v záplave prisťahovalcov. Čína povoľuje Ujgurom v mestách mať 2 deti, na dedine 3, čo iba prehlbuje obavy Ujgurov o svoj národ v područí Číny. Pôrodnosť je prísne kontrolovaná a sú nariadené odstupy medzi pôrodmi, pravidelné prehliadky u gynekológa a ďalšie predpisy, ktorých nedodržanie je trestané peňažnými pokutami. Pokuta za 4. dieťa môže okolo Chotänu, kedysi slávnej, teraz jednej z najchudobnejších oblastí Sin-ťiangu, predstavovať 10&nbsp;000 juanov (1&nbsp;200 EUR). S úradmi sa dá vymeniť za potrat alebo pobyt vo väzení. Tieto neutíchajúce snahy o sinoizáciu (počínštenie) sú po tvrdých represiách v 50. rokoch už druhým vyvrcholením dávnych snáh o nadvládu, ktorá vyplývala z vojenských a ekonomických záujmov v strategicky dôležitej oblasti bohatej na nerastné suroviny. K tomu dochádza napriek tomu, že je Čína signatárom Medzinárodného paktu o občianskych a politických právach.

Ujguri sa pokúšali založiť vlastný nezávislý štát už v minulosti, výsledkom ich snahy bola Prvá (1932 – 1934) a Druhá Východoturkestanská republika (1944 – 1949).

## Pozri aj
* Turkestan
* Západný Turkestan

## Zdroje

## Odkazy
* Cestopis cestovateľa nielen po Ujguristanu

Kategória:Stredná Ázia
Kategória:Čína
Kategória:Geografia Číny
Kategória:Sin-ťiang
Kategória:Ujguri
Turkestan

**Turkestan** (zastarano zriedkavo: *Turkestán, Turkistan*; po perzsky **ترکستان** - v iránskej perzštine: Torkestán/v ranej novoperzštine: Turkistán; v turkických jazykoch *Türkistan*; doslova: *Krajina Turkov*) je oblasť v Strednej Ázii, ktorá sa rozprestiera od východného pobrežia Kaspického mora až k vrcholom Hindúkuša, Pamíru a Ťanšanu.

## Dejiny
Táto oblasť bola oddelená od Ruska jednak Kaspickým morom a Aralským jazerom, ale predovšetkým rozsiahlym pásom púští, ktoré sa tiahli od Kaspického mora až k Balchašskému jazeru pri hraniciach s Čínou. Tieto geografické podmienky mali zrejme najväčší vplyv i na ovládnutie tejto oblasti Ruskom. Zatiaľčo ruský postup smeroval od 17. storočia na východ a dosiahol pobrežia Tichého oceánu a dokonca i časti amerického kontinentu, záujem o Strednú Áziu zo strany Ruska bol omnoho menší a výraznejšie sa objavuje až v 19. storočí.

Geograficky Turkestan ale zasahoval aj ďalej na východ (Východný Turkestan alebo Ujgurstan) a na juh (afganský Turkestan).

Kategória:Stredná Ázia
Kategória:Ujguri
Jiří Homola

**Jiří Homola** (* 2. júl 1980, Nymburk, Česko-Slovensko) je český futbalový obranca, ktorý v súčasnosti hrá v Corgoň lige za FK Senica. 

## Externé odkazy
* Oficiální stránky AC Sparta Praha - Jiří Homola

Kategória:Narodenia v 1980
Kategória:Českí futbalisti
Kategória:Hráči FK Senica
Kategória:Hráči FK Jablonec
Kategória:Hráči AC Sparta Praha
Kategória:Hráči SK Slavia Praha
Nenapraviteľná strata (House)

**Nenapraviteľná strata** (anglicky: *Humpty Dumpty*) je tretia epizóda z druhej série seriálu Dr. House. Prvýkrát ju odvysielala FOX Broadcasting Company 27. septembra 2005.

## Dej

Alfredo, robotník pracujúci na oprave Cuddyovej strechy, počas práce spadne zo strechy domu na zem. V privolanej záchranke ho Cuddyová ošetruje. Pri ošetrení si všimne, že dva prsty pravej ruky sú sfarbené do čierna. Robí si oňho starosti, obáva sa, že by mohol prísť o ruku. Stacy ju ako právnička upozorňuje, aby za ním nechodila. Neskôr si Chase počas vyšetrenia všimne ďalší sčernený prst. Cuddyová navrhne, aby Alfreda liečili ľudským aktivovaným proteinom C. Všetci sú v šoku. House poukáže na to, že táto liečba by mu mohla viac uškodiť ako pomôcť. Napriek tomu im Cuddyová rozkáže aby to urobili. House neskôr povie Wilson, že by túto liečbu nariadil aj tak. Vedľajšie účinky proteinu C však na seba nenechajú dlho čakať a Alfredo začne krvácať do mozgu, v dôsledku čoho nemôže pohnúť pravou rukou. Chase okamžite zastaví liečbu proteinom C a nariadi operatívne zastaviť krvácanie. House sa domnieva, že jeho problémy nespôsobil len pád zo strechy, a teda, že bol chorý už predtým. Cuddyová s Cameronovou idú do Alfredovho domu a House s Chaseom a Foremanom idú do Cuddyovej domu. V Alfredovom dome sa nájde mŕtvy potkan. Cuddyová s Cameronovou sú presvedčené, že Alfreda uhryzol potkan. House však v Cuddyovej dome nájde aspergillus fumigatus, ktorý spôsobuje aspergilózu. Pozerajúc na röntgen sa Cuddyová pripája k Houseovmu názoru. Cameronová poznamená, že táto liečba je, podobne ako tá predošlá, veľmi nebezpečná. Rovnako ako na predošlú aj na túto liečbu zareaguje Alfredo zle. Prestane močiť. Cameronová z toho vydedukuje, že liečba mu zničila obličky a že umiera. Počas toho ako mu House meria teplotu, zistí že mu hnije pravá ruka. Chce mu dať amputovať ruku, s čím ostro nesúhlasí Cuddyová, pretože by potom nemohol pracovať a jeho mladší brat by nemohol doštudovať. Nakoniec ju však House prehovorí a následne Alfredovi ruku amputujú. Pri operácii si Chase všimne sčerneté prsty aj na druhej ruke. House potom príde s teóriou, že Alfredo má psitakózu. Foreman a Cuddyová sa idú pozrieť, kde ešte Alfredo pracuje. Zistia, že pracuje na mieste, kde sa konajú kohútie zápasy. Následne po podaní liekov na psitakózu sa Alfredo vylieči a na Cuddyovej prekvapenie jej aj poďakuje.

## Diagnózy
* **Zlé diagnózy:** DIK, zápal pľúc, potkania chrípka, aspergilóza, endokarditída
* **Správna diagnóza:** Psitakóza

## Pozri aj
* Obličky

## Iné projekty
 

## Externé odkazy
* DrHouse.cz - Bumbrlíček 
* HouseMD.serial4u.cz  - 2x03 Humpty Dumpty

Kategória:Epizódy 2. série seriálu Dr. House
Zoznam osobností Madridu

* Gonzalo Fernández de Oviedo  (1478 – 1557), historik
* Lope de Vega, (1562 – 1635), dramatik, básnik a prozaik
* Filip III. (1578 – 1621), španielsky kráľ
* Francisco de Quevedo y Villegas (1580 – 1645), spisovateľ
* Tirso de Molina, (asi 1584 – 1648), spisovateľ
* Pedro Calderón de la Barca (1600 – 1681), barokový dramatik a básnik
* Juan José de Austria (1629 – 1679), vojvodca
* Karol II. (1661 – 1700), španielsky kráľ
* Ľudovít I.  (1707 – 1724), španielsky kráľ
* Ferdinand VI.  (1713 – 1759), španielsky kráľ
* Karol III.  (1716 – 1788), španielsky kráľ
* Louis Blanc (1811 – 1882), francúzsky sociálny demokrat a utopický socialista
* Izabela II. (1830 – 1904), španielska kráľovná
* José Echegaray y Eizaguirre (1832 – 1916), dramatik, politik, matematik a ekonóm, nositeľ Nobelovej ceny za literatúru
* Alfonz XII. (1857 – 1885), španielsky kráľ
* George Santayana (1863 – 1952), americký filozof, kritik a spisovateľ
* Jacinto Benavente (1866 – 1954), dramatik a básnik, nositeľ Nobelovej ceny za literatúru
* José Ortega y Gasset (1883 – 1955), filozof, sociológ a esejista
* Alfonz XIII., (1886 – 1941), španielsky kráľ
* Juan Gris (1887 – 1927), maliar a sochár
* Teresa Berganza (* 1935), mezzosopranistka
* Lina Morgan (* 1936), herečka
* Plácido Domingo (* 1941), tenorista a dirigent
* Javier Solana (* 1942), politik
* Julio Iglesias (* 1943), spevák
* Massiel (* 1947), speváčka
* Javier Marías (* 1951), prozaik, prekladateľ, editor a fejtonista
* José María Aznar (* 1953), politik
* Victoria Abrilová (* 1959), herečka
* Almudena Grandesová (* 1960), spisovateľka
* Rafael Benítez (* 1960), futbalový tréner
* Elena Španielska (* 1963), španielska infantka, vojvodkyňa z Luga
* Filip VI. (* 1968), španielsky kráľ
* Virginia Ruanová Pascualová (* 1973), tenistka
* Penélope Cruzová (*1974), herečka
* Carlos Sastre (* 1975), cyklista
* Roberto Carretero (* 1975), bývalý tenista
* Enrique Iglesias (* 1975), popový spevák
* Elsa Pataky (* 1976), herečka
* Raúl González Blanco  (* 1977), futbalista
* Iker Casillas (* 1981), futbalový brankár
* Alberto Contador  (* 1982), cyklista
* Fernando Torres (* 1984), futbalista
* Amaia Salamanca (* 1986), herečka
* Amarna Miller (* 1990), herečka
## Zdroj

Madrid
Kategória:Madrid
André Weil

**André Weil** (* 6. máj 1906, Paríž, Francúzsko – † 6. august 1998, Princeton, New Jersey, USA) bol vplyvný francúzsky matematik, známy pre šírku a kvalitu výsledkov svojho výskumu. 

Predovšetkým je známy pre svoju prácu v oblastiach teórie čísel a algebraickej geometrie. Bol zakladajúcom členom a v skoršom období aj de facto vodcom tzv. Bourbakiho skupiny. Filozofka Simone Weilová bola jeho sestra. V roku 1979 dostal Wolfovu cenu za matematiku.

Kategória:Nositelia Wolfovej ceny za matematiku
Kategória:Francúzski matematici
Kategória:Členovia Francúzskej akadémie vied
Kategória:Matematici židovského pôvodu
Kategória:Nicolas Bourbaki
Kategória:Osobnosti z Paríža
Kategória:Vyučujúci na Štrasburskej univerzite
Kategória:Členovia Göttingenskej akadémie vied
Nicklas Bendtner

**Nicklas Bendtner** (* 16. január 1988, Kodaň, Dánsko) je dánsky futbalista, hrajúci na pozícii útočníka. V súčasnosti je hráčom v nórskom klube Rosenborg BK a je aj stabilným členom hráčskeho tímu dánskej futbalovej reprezentácie.

## Klubová kariéra
Bentner začal hrávať v mládežníckych kluboch Boldklubben af 1893 a Kjøbenhavns Boldklub. V roku 2004 odišiel do mládežníckej akadémie Arsenalu Londýn. Za Arsenal debutoval 25. októbra 2005 v ligovom pohári proti Sundrlendu, keď v posledných minútach vystriedal Quincyo Owusu- Abeyio.
 
Ale v sezóne 2006-2007 ho klub poslal na ročné hosťovanie do Birminghamu City. Tam odohral celú sezónu vo Football League Championship, čiže v druhej anglickej lige, a pomohol Birminghamu s jedenástimi gólmi k postupu do Premier League.
 
Svoj debut v Lige majstrov si odbil v 23. októbra 2007 v skupine proti Slavie Praha. Arsenal v tomto zápase triumfoval vysokým skóre 7-0.

V sezóne 2011/12 hosťoval v Sunderlande, ďalší rok v Juventuse. Momentálne je opäť v Arsenale.

## Reprezentácia
Bentner odohral svoj prvý zápas v dánskom národnom mužstve 16. augusta 2006 proti Poľsku. Zúčastnil sa aj na majstrovstvách Európy do 21 rokov roku 2006 v Portugalsku.
                                                                                                              
## Reprezentačné góly
:**Góly za dánsku reprezentáciu:**
 

## Externé odkazy
* Profil v dánskom reprezentačnom mužstve  
* Profil na oficiálnej stránke Arsenalu 
* Profil na bcfc.com  

Kategória:Dánski futbalisti
Kategória:Hráči Arsenal FC
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Osobnosti z Kodane
Giovanni Alfonso Borelli

**Giovanni Alfonso Borelli** (* 28. január 1608, Pisa, Taliansko - † 31. december 1679, Rím) bol taliansky renesančný fyziológ, fyzik a matematik. Podieľal sa na vzniku moderných princípov vedeckého výskumu pokračovaním v Galileiho spôsobu testovania hypotézy pozorovaním. 

Bol výborný matematik, venoval sa astronómii (extenzívne študoval mesiace Jupitera), študoval mikroskopom zloženie krvi, venoval sa medicíne a geológii. Počas svojich štúdií bol pod ochranou švédskej kráľovnej Kristíny, ktorá nad ním držala ochrannú ruku pred útokmi talianskych autorít pod ktorými trpel Galileo Galilei.

## Dizajn ponorky
Borelli je jedným z raných autorov návrhov ponorky. Jeho koncept sa vyznačoval ručne ovládaným systémom riadenia vztlaku, fungujúcom na princípe vytlačovania vody z kožených nádob.

## Galéria

Giovanni Alfonso Borelli De Motu Animalium 1680.jpg|thumb|Ponorka Giovanniho Alfonsa Borelliho, v *De Motu Animalium*, 1680.


## Referencie


## Iné projekty

Kategória:Talianski fyzici
Kategória:Talianski matematici
Kategória:Talianski fyziológovia
Kategória:Ponorky
Kategória:Osobnosti z Pisy
Kategória:Vyučujúci na Univerzite v Pise
French Open 2005

**[[French Open]] 2005** je grandslamový tenisový turnaj, ktorý sa konal od 23. mája do 5. júna 2005 v Paríži na antukových dvorcoch Rolanda Garossa.  Víťazmi dvojhier sa stali Justine Heninová a Rafael Nadal.

## Seniori
### Dvojhra mužov

** [[Rafael Nadal]]** vs.  Mariano Puerta **6-7<sup>6</sup> 6-3 6-1 7-5**

### Dvojhra žien

** [[Justine Heninová]]** vs.  Mary Pierceová **6-1 6-1**

### Štvorhra mužov

** [[Jonas Björkman]] /  [[Max Mirnyj]]** vs.  Mike Bryan /  Bob Bryan  **2-6 6-1 6-4**

### Štvorhra žien

** [[Virginia Ruanová Pascualová]] /  [[Paola Suárezová]]** vs.  Cara Blacková /  Liezel Huberová  **4-6 6-3 6-3**

### Zmiešaná štvorhra

** [[Daniela Hantuchová]] /  [[Fabrice Santoro]]** vs.  Martina Navrátilová /  Leander Paes  **3-6 6-3 6-2**

## Juniori
### Chlapčenská dvojhra
 **[[Marin Čilić]]** vs.  Antal van der Duim&nbsp; 6-3, 6-1

### Dievčenská dvojha
 **[[Ágnes Szávayová]]** vs.  Ioana Raluca Olaruová&nbsp; 6-2, 6-1


Kategória:French Open
Kategória:Tenis v 2005
Karosa B 952

**Karosa B 952** je model mestského autobusu, ktorý vyrábala Karosa Vysoké Mýto v rokoch 2002 až 2006, od roku 2003 už len v inovovanej verzii B 952 E. Autobus B 952 je nástupcom typu B 932.

## Konštrukcia

Konštrukčne je autobus B 952 zhodný s modelom B 951. Ide o dvojnápravový autobus s polosamonosnou karosériou. Tá bola zostavená do základného skeletu, ktorý potom prešiel kataforetickým kúpeľom, nalakovaním a oplechovaním. Až potom sú do vozidla namontované ďalšie diely. Motor a mechanická prevodovka (jediná časť, ktorá odlišuje B 952 od B 951 s automatickou prevodovkou) sú umiestnené za zadnou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 932, zadné je však upravené akoby odseknutím vypuklej časti. Vďaka tomu mohol byť predĺžený interiér vozidla. Pre cestujúcich sú určené čalúnené plastové sedačky; miesto pre kočík sa nachádza pri stredných dverách. V pravej bočnici sú umiestnené troje dvojkrídle výklopné dvere, tie predné sú užšie než druhé a tretie.

Od roku 2003 boli autobusy B 952 vyrábané v upravenom variante označenom ako B 952 E. Tie sa od B 952 odlišujú mierne modifikovanou prednou maskou a tiež lepenými oknami namiesto skiel uchytených v gume.

## Výroba a prevádzka

Výroba autobusu B 952 prebiehala od roku 2002 do konca roku 2006, od októbra 2003 už iba vo verzii B 952 E.
thumb|Interiér Karosy B952
Model B 952 spolu s typom B 951 nahradil vo výrobe i v dodávkach pre české i slovenské MHD autobusy B 931 a B 932. Oba typy tak jazdia v mnohých mestách. Vďaka mechanickej prevodovke môže byť B 952 prevádzkovaný i na prímestských linkách.

## Iné projekty

## Externé odkazy
* Článok o autobusoch B 952  a B 952E v Banskej Bystrici
* Článok o žilinských autobusoch B 952
* Informácie na stránkach výrobcu 
* Článok s fotografiami o pražských autobusoch Karosa B 952 
* Fotogaléria autobusov B 952 v Ostrave 

## Zdroj
* 

Kategória:Autobusy Karosa
Zweigelt

**Zweigelt** je odroda červeného vína, ktorú vyšľachtil riaditeľ vinárskej školy v Klosterneuburgu v Rakúsku dr. Fritz Zweigelt v roku 1922. O jej rozšírenie sa po roku 1945 zaslúžil dr. Lenz Moser.
 
## Synonymá
Rotburger, Zweigelt, Zweigeltrebe, Blauer Zweigelt, Blauer Montag 

## Pôvod
Zweigelt je rakúsky šľachtenec z odrôd frankovka a svätovavrinecké, ktorý bol vyšľachtený v roku 1922 profesorom Fritzom Zweigeltom vo vinárskej škole v Klosterneuburgu neďaleko Viedne.  Pôvodne sa mala táto odroda volať rotburger.     

## Rozšírenie
V súčasnosti je Zweigelt najrozšírenejšia modrá odroda v Rakúsku s 12,4 -percentným podielom vo vinohradoch. 
V Česku zaberá 4,7 % z celkovej plochy viníc.
Odroda sa udomácnila aj na Slovensku, najmä v oblasti Malých Karpát, Skalice a východoslovenských Sobraniec.
Priemerný vek viníc je 17 rokov.

## Použitie
Je to vhodné víno ku rôznym jedlám. Vhodný je napríklad ku husacine, alebo aj ku gulášu. Vinári ho radi dávajú do cuveé ako partner frankovky, ale je vhodný aj ako partner medzinárodných odrôd.  Reserve sú vhodné ku divine, alebo aj k hovädzine. Aróma pripomína tmavé zrelé čerešne, je šťavnatý s jemnými tanínmi a je jemne decentne kyselkavé. Vhodné k ľahko koreneným mäsám (bažant, biftek ...) a cestovinám. Taktiež k tvrdým nearomatickým syrom.

## Externé odkazy
* charakteristika odrody

Kategória:Rakúske vína
Dagmar Podkonická

**Dagmar Podkonická**, umeleckým menom **Sylva Schneiderová** (* 16. jún 1969) je česká speváčka a herečka. Známa je napr. z českých muzikálov *Tři mušketýři* alebo *Kleopatra*. V súčasnosti spieva v skupine Triny .

## Diskografia
* 1993 *Hledej svůj strom – Sylva Schneiderová* – Presston cd- PB 0017 – 2331, EAN 8 595006 220467, CD
* 2001 *Gipsy Streams – [[Triny]]* – Supraphon SU5354 – 2, EAN 0 99925 53542 1, CD 
* 2005 *Aven* – Triny – Indies records EAN 8 595026 628229, CD 

### Kompilácie
* 1991 *Drahý můj.. – Country beat Jiřího Brabce 1967 – 1991* – Supraphon, -20. Let The Music Lift You Up – Sylva Schneiderová
* 2003 *Rebelové* – Sony Music/Bonton, CD -23. Řekni, kde ty kytky jsou (Where Have All The Flowers Gone) – Sylva Schneiderová
* 2004 *Lásko má – [[Karel Gott]]* – Supraphon SU 5503 – 2 312, EAN 099925550325, 2CD -12. Párkrát mlčet (All I Ask Of You) – Karel Gott a Sylva Schneiderová
* 2008 *Posel dobrých zpráv, Komplet 32 – [[Karel Gott]]* – Supraphon SU 5884 – 2 312, EAN 099925588427, 2CD -18. Párkrát mlčet (All I Ask Of You) – Karel Gott a Sylva Schneiderová
* 2008 *Zůstanu svůj, Hity 80.let – [[Karel Gott]]* – Supraphon SU 7092 – 9 311, EAN 099925709297, DVD -15. Párkrát mlčet (All I Ask Of You) – Karel Gott a Sylva Schneiderová

## Muzikály
* 451° Fahrenheita...Mildred (1994)
* Dracula...Nymfa (1995 – 1996) 
* Krysař...Rózi (1996 – 1998)
* Tři mušketýři...Mylady
* Kleopatra...Fulvia 

## Referencie

## Externé odkazy
* Triny.cz 
* Osobnosti.cz
* Triny: nové CD Aven -romské piesne!

Kategória:České popové speváčky
Kategória:České herečky divadelných muzikálov
Kategória:Predstavitelia rómskej hudby
Guillaume de l’Hospital

**Guillaume François Antoine, marquis de l’Hospital** (v modernej francúzštine  **...Hôpital**, sám sa vo svojich knihách uvádzal ako Hospital; * 1661, Paríž, Francúzsko – † 2. február 1704, Paríž) bol francúzsky matematik, ktorý v roku 1696 publikoval prvú učebnicu diferenciálneho počtu na svete, *Analyse des infiniment petits pour l’intelligence des lignes courbes*. Je známy vďaka tzv. l’Hospitalovmu pravidlu na výpočet limity zlomku, ktorého čitateľ aj menovateľ sa blíži k nule alebo nekonečnu, aj keď v skutočnosti nie je autorom tohto pravidla.

## Učebnica diferenciálneho počtu
Učebnica *Analyse des infiniment petits pour l’intelligence des lignes courbes* (Analýze nekonečne malých veličín na pochopenie kriviek), vydaná v roku 1696 je prvou učebnicou diferenciálneho počtu na svete. Knihu písal v spolupráci s Johannom Bernoullim, s ktorým sa v roku 1694 dohodol, že mu bude platiť 300 frankov ročne za jeho matematické objavy. Po l’Hospitalovej smrti Bernoulli dohodu zverejnil a za pravdu mu dávajú aj texty, ktoré boli objavené v roku 1922. Od Bernoulliho teda pochádza aj pravidlo, ktoré je dnes známe ako l’Hospitalovo. Názory, že l’Hospital si chcel pravidlo privlastniť, sa však ukazujú ako neopodstatnené z toho dôvodu, že l’Hospital sa nikdy nevyhlasoval za jeho autora a v úvode knihy sa zmienil aj o spolupráci s Johannom Bernoullim.

Image:L'Hospital - Analyse des infiniment petits pour l'intelligence des lignes courbes, 1715 - 1425244.jpg|*Analyse des infiniment petits pour l'intelligence des lignes courbes*
Image:L'Hospital - Traité analytique des sections coniques et de leur usage pour la resolution des equations dans les problemes tant déterminez qu'indéterminez, 1720 - BEIC 1358532.jpg|*Traité analytique*


## Iné projekty

## Externé odkazy
* Životopis Guillauma de l’Hôpitala na *MacTutor History of Mathematics archive* 

Kategória:Narodenia v 1661
Kategória:Úmrtia v 1704
Kategória:Francúzski matematici
Chotan (mesto)

**Chotan** (po ujgursky  خوتەن - Hotan/Chotan, po čínsky 和田 - pchin-jin *Hétián* - v slovenskom prepise **Che-tchien**; staršie aj **Ilči** alebo **Ildži**) je mesto vo Východnom Turkestane. V roku 2006 v Chotane žilo asi 114 000 obyvateľov, prevažne Ujguri.

## Poloha a význam
Chotan je hlavné mestom Chotanskej prefektúry Ujgurskej autonómnej oblasti Sin-ťiang. Nachádza sa na juhozápadnom okraji púšte Taklamakan, západne od rieky Jurungkaš. Mesto má bohatú históriu.

## Dejiny
Chotan leží na bývalom južnom rameni Hodvábnej cesty, v časti, kde sa na Hodvábnu cestu napájala jedna z hlavných ciest z Indie a Tibetu do Strednej Ázie. Mesto bolo známe svojimi výrobkami z jadeitu a svojou keramikou, v novšej dobe aj svojimi kobercami. V oblasti existovalo Chotanské kráľovstvo.

## Iné projekty

Kategória:Mestá v Číne
Kategória:Ujguri
Kategória:Mestá na hodvábnej ceste
Coffee & co

**Coffee&Co** bola najväčšia slovenská sieť kaviarní so sídlom v Bratislave. Prevádzkovala ju spoločnosť Restaurant System & Management. K septembru 2009 mala na Slovensku 15 prevádzok, pričom jednou z nich bol pilotný projekt konceptu *Coffee&Co Zmrzlináreň*. V Česku od roku 2004 spoločnosť prevádzkovala 18 kaviarní. V roku 2009 expandovala prvou prevádzkou v Budapešti do Maďarska. V roku 2012 spoločnosť ukončila svoju činnosť.

## Referencie

 

Kategória:Káva
Kategória:Zaniknuté podniky na Slovensku
Kategória:Podniky v Bratislave
Rebija Kadírová

**Rebija Kadírová** (ujgursky رابىيه قادىر (*Rabije Qadir*), turecky *Rabije Kadir*, v anglickej transkripcii *Rebiya Kadeer*) (* 21. január 1947) je ujgurská prominentná podnikateľka a politická aktivistka za ľudské práva z čínskej Ujgurskej autonómnej oblasti Sin-ťiang. Od novembra 2006 je prezidentkou *[[Svetový ujgurský kongres|Svetového ujgurského kongresu]]*.

## Referencie


## Iné projekty

Kategória:Ujguri
Kategória:Čínski aktivisti
Kategória:Politickí väzni
Kategória:Aktivisti za ľudské práva
Svetový ujgurský kongres

**Svetový ujgurský kongres** (ujgursky دۇنيا ئۇيغۇر قۇرۇلتىيى (*Dunya Uyghur Qurultiyi*), čínsky 世界维吾尔代表大会, v angličtine *World Uyghur Congress (WUC)*) je medzinárodná exilová organizácia Ujgurov, ktorá "prezentuje spoločné záujmy Ujgurov" čínskej Ujgurskej autonómnej provincie Sin-ťiang.

Kongres bol založený v apríli 2004 v Mníchove (Nemecko), aby sa spojili rôzne exilové ujgurské organizácie vrátane Americkej asociácie Ujgurov a Východoturkestanského národného kongresu. Rebija Kadírová je od roku 2006 prezidentkou Svetového ujgurského kongresu.

## Zdroje

*Atakabi, Touraj; Mehendale, Sanjyot. (2005). *Central Asia and the Caucasus: transnationalism and diaspora.* Routledge. ISBN 978-0-415-33260-6.
*Miliband, David. (2008). *Human Rights: Annual Report 2007.* The Stationery Office. ISBN 978-0-10-173402-8.
*Shen, Simon. (2007). *China and antiterrorism.* Nova Publishers. ISBN 978-1-60021-344-1.

## Odkazy
* Svetový ujgurský kongres 
* Americká asociácia Ujgurov

Kategória:Ujguri
Timea

**Timea** alebo **Tímea** je grécke ženské krstné meno. Meno je latinizovaná verzia gréckeho mena Τιμαιος (Timaios) znamenajúce *čestná*. Timaios bolo meno jedného z Platónových dialógov s Timeausom a Sokratom.

## Meniny
* Česko 24.1; Slovensko: 3.mája
oficiálne podľa kalendárovej komisie Ministerstva kultúry SR tiež 24.1.(Tímea aj Timea)

## Známe nositeľky
* Tímea Babosová, maďarská tenistka
* Timea Bacsinszky, švajčiarska tenistka
* Timea Kovácsová, slovenská biologička
* Timea Majorová, slovenská fitneska
* Timea Molnárová, slovenská fotografka
* Timea Tóthová, slovenská výtvarníčka

## Referencie

## Externé odkazy
* 

Kategória:Krstné mená
Kategória:Ženské mená